આસો અને ચૈત્રી નવરાત્રીની સાથે પોષ મહિનામાં આવતી નવરાત્રીનું પણ વિશેષ મહાત્મ્ય છે. પોષી નવરાત્રીના દિવસો દરમિયાન શક્તિ ઉપાસકો અર્થાત માતાજીના ભક્તો નવરાત્રીના ઉપવાસ કરે છે અને કેટલાક ભક્તો તો માત્ર શાકભાજી ખાઈને નવરાત્રીના ઉપવાસ કરે છે. અંબાજી મંદિરમાં શાકોત્સવ માતાજીના પ્રાગટ્ય દિવસે મનાવાય છે. જેમાં વિવિધ શાકભાજી, ફળો, પકવાન સહિત ભાવતા ભોજનનો અન્નકૂટ ભાવપૂર્વક રીતે માતાજીને ધરાવાય છે.